Diari Oficial de la Generalitat Valenciana


Sumari del DOGV 6338, del 23-08-2010 (2010/9005)

Citació a les persones interessades en el procediment ordinari número 13/2010 del Jutjat Contenciós Administratiu número 2 de València.
---------------------------------------------------------------------------------------------------------------------------------------

### Dades del document

Número de DOGV
:   6338

Data del DOGV
:   23-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9005


Organisme emissor
:   Conselleria d'Infraestructures i Transport

Tipus de document
:   Anunci

Citació a les persones interessades en el procediment ordinari número 13/2010 del Jutjat Contenciós Administratiu número 2 de València. [2010/9005]  
De conformitat amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que li dóna la Llei 4/1999, de 13 de gener, de modificació de l'anterior, atés que no s'ha pogut notificar, de manera personal i directa als interessats que en l'annex s'indiquen, la citació relativa al recurs contenciós administratiu indicat en l'encapçalament, es procedix a la notificació per mitjà de la publicació d'esta en el Diari Oficial de la Comunitat Valenciana.  
El Jutjat Contenciós Administratiu número 2 de València ha reclamat a esta unitat administrativa l'expedient administratiu referent al procediment que a continuació es descriu:  
Recurrent: Ajuntament d'Oliva.  
Referència del tribunal: procediment ordinari núm. 13/2010.  
Assumpte: recurs contenciós administratiu interposat contra la Resolució de la Direcció General d'Energia de la Conselleria d'Infraestructures i Transport, de 27 d'octubre de 2009, per mitjà de la qual no es va admetre el recurs d'alçada interposat per l'Ajuntament d'Oliva contra la Resolució del Servici Territorial d'Energia de València, de 22 de juliol de 2009, per la qual es va atorgar a Iberdrola Distribución Eléctrica, SAU, l'autorització administrativa, l'aprovació del projecte d'execució i l'annex a este i es va declarar, en concret, la utilitat pública de la línia elèctrica aèria trifàsica a 20 kV, doble circuit, des de la ST Oliva fins al suport de pas A/S que s'ha d'instal·lar, en el pla parcial Sector Oest a la platja de Piles, als termes municipals d'Oliva i Piles, a la província de València. (expedients ATLINE/2007/415/46; NR-142/2009).  
Interessats: tots aquells que consten en l'expedient administratiu instruït, als quals s'ha pogut realitzar la present citació de manera personal i directa; els inclosos en l'annex següent; així com qualsevol altra persona, física o jurídica que poguera veure's afectada en els seus drets i interessos per la resolució judicial que es dicte en el procés.  
D'acord amb el que establix l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es cita les persones interessades en el procediment descrit, tant les indicades en l'annex següent com qualsevol altra que poguera veure's afectada per la resolució del recurs i no conste en l'expedient instruït, a fi que puguen comparéixer en les actuacions i personar-se en la via jurisdiccional, en el termini de nou dies, degudament representats en la forma prevista en l'article 23 de la llei esmentada, si al seu dret convé.  
València, 28 de juliol de 2010.- El cap de l'Àrea d'Energia: Fernando Fabra Gasset.  
ANNEX  
